**SMJERNICE ZA IZRADU PISANOG DIJELA IZRADBE ZAVRŠNOG RADA ( ELABORATA)**

**NASLOVNA STRANA:** sadrži naziv i adresu škole,nastavni predmet , naziv teme, ime i prezime mentora, ime i prezime učenika, razredni odjel, mjesto i nadnevak ( prilog).

**SADRŽAJ:** sastavlja se na početku rada jer je preporučljivo najprije čitati njega. Njime se čitatelju prezentira struktura rada i hijerarhijski odnos pojedinih dijelova rad. Sadržaj čine naslovi rada pa nam služi kao mogućnost provjere logičnosti izlaganja.

**UVOD:** - upućuje nas u temu koja će u radu biti razmatrana.

U uvodu je potrebno:

- precizirati predmet rad, tj. istaknuti o čemu će se u radu pisati;

- naznačiti plan i organizaciju izrade rada, npr. od koliko se dijelova rad sastoji, koje vrste informacija sadrži ( tekstualne, grafičke, statističke i sl.);

- može se izraziti i vlastiti stav prema temi i iznijeti razlog za izbor određene

**RAZREDA TEME**:

* kratak opis izrađenog zadatka;
* opis ( tehnološkog) postupka pri izradi zadatka;
* opis metoda, postupaka i operacija pri izradi zadatka;
* opis eventualnih problema pri izradi zadatka i obrazloženje eventualnih odstupanja pri izradi zadatka u odnosu na plan rada;
* dokumentacijski materijali ( sheme, presjeci, dijagrami, crteži, proračuni, tablice.

**ZAKLJUČAK**:

Zaključak je završni dio rada. U njega se ne unose novi podatci, dovoljna je jedna stranica. Naglašavaju se samo najvažniji rezultati i praktični značaj rada. Zaključak sadrži objektivnu ocjenu završnog rada i povezuje s problemom postavljenim na početku teksta. Predložena su također moguća daljnja poboljšanja, odnosno modifikacije.

**POPIS LITERATURE** :

* abecednim redom autora, prezime autora, inicijali imena, naslov knjige, izdavač, mjesto i godina;
* www izvori ( ime autora – ako su poznata, naslov dokumenta, datum nastanka, naslov potpunog djela ( italic), potpuna http adresa, i datum pristupa dokumentu
	+ npr. Jasenka Raos: Tehnologija frizerstva 2, Školska knjiga Zagreb, Zagreb 2009.
	+ …
	+ …
	+ …
	+ npr. <http://www.csee.wvu.edu/digital/book/chapters/TTL.pdf>, 01.02.2010.
	+ …
	+ …
	+ …

**PRILOZI**: navest u nastavku korištene slike u elaboratu uz obrazloženje:

* slike 1. ( obrazloženje)
* slika 2 ( obrazloženje)

**EVIDENCIJSKI ( KONZULTACIJSKI) LIST** – evidenciju vodi mentor i bilježi datum i sadržaj rada, na kraju konzultacija potpisuje isti i predaju učeniku koji ga treba uvezivati s elaboratom kao posljednju stranicu.

**BROJ STRANICA** – 10 -20 stranica čistog teksta

**VELIČINA I OBLIK FONTA** – veličina fonta ne smije prelaziti 12 tiskarskih točkica; oblik fonta može biti Arial ili Times New Roman. Nije dobro upotrebljavati različite i neobične fontove u službenim tekstovima.

**PRORED -**  koristiti 1,5 pt

**NUMERIRANJE STRANICA** – naslovna stranica i sadržaj nemaju broj stranice

Numeriranje započeti od stranice UVOD brojem 1. ( dno stranice sredina ili desno ).

**SLIKOVNI PRILOZI**: Ako sadržaj tvoga rada iziskuje da ga se dopuni i slikovnim prilozima, tada je potrebno svaku sliku numerirati ( obilježiti brojem npr. Slika 1.) i ispod slike napisati njezino kratko tumačenje. Kada svaku sliku numeriraš, biti će ti lakše u tekstu na nju uputiti napomenom „vidi sli. 1… Isto tako slike treba nabrojiti redom na kraju rada ispod popisa literature kako je naprijed objašnjeno.

**KORIŠTENJE CITATA**: jedan od ispravnih načina citiranja jest ovaj:

-citirani dio teksta ( rečenicu, dio rečenice, odlomak i sl.) obavezno stavi u navodne znakove („….“);

- nakon citata otvor oblu zagradu i u njoj navedi PREZIME autora čije riječi navodiš, iza prezimena stavi dvotočku te broj stranice s koje si preuzeo citat;

- putem broj (eksponenta npr. …..1) iza riječi/rečenice – obrazloženje u fus noti ( na dnu stranice);

- zabranjeno prepisivanje i kopiranje tekstova iz literature ili internet stranica

**ZAVRŠNE RADNJE** – rad treba štampati u dva primjerka, predati ih na urudžbiranje u **sprialnom uvezu**. Jedan primjerak preuzima mentor ( nakon usmene obrane čuva se u dosjeu učenika u pismohrani škole), a drugi se vraća učeniku ( sa potvrdom o predaji elaborata) kojeg zadržava za sebe.

**OBRTNIČKA ŠKOLA, OPATIJA**

**Bože Milanovića 3, Opatija**

*(Arial, podebljano 14, sredina)*

**ZAVRŠNI RAD**

*(Arial, podebljano 18, sredina)*

**NAZIV ZAVRŠNOG RADA**

*(Arial, podebljano 20, sredina)*

 **Mentor/ica: Učenik/ica:**

(ime i prezime mentora, titula) (ime i prezime učenika)

 Razredni odjel:

*(Arial, podebljano 14)*

**U Opatiji, svibanj 2018.**

*(Arial, podebljano 14, sredina)*